Den Vest-Sjællandske Avis, 1835-10-31
Oversigt over Dagens udenlandske Nyeheder. Fra Madrid skrives under 10de Oct., at et stort Skridt er skeet til at beroelige Spanien, da Juntarne i Kadix og Sevilla have opløst sig og man har Grund til at haabe, at Greve de las Navas vil snart blive nødt til at opgive sin militaire Stilling ved Despena=Perros; især da den meest exalterede af alle spanske Juntaer, den i Kordova, af hvilken Greven modtog sine Ordres, nu ogsaa tegner til at ville opløse sig. De las Navas har været i Madrid og konfereret med sine Venner, dog uden at tale med Hr. Mendizabal. Differencen imellem dem bestaaer i, at las Navas vil bygge Grundloven paa Folkesouverainitetens Princip, imedens Mendizabal holder fast ved det Kongelige Statut som Fundament, og soutinerer de to Dronningers Autoritet; Alt vil nu forene sig for at giøre en Ende paa Karlisterne; Juntaerne af Caceres og Badajoz have tilbudt Regieringen 8000 Md.; 6 eller 10,000 Portugisere skulle rykke imod Don Karlos Den 10de, paa den unge Dronnings Fødselsdag udkom et Dekret af Dronning-Regentinden ifølge hvilket 3 Batailloner Jnfanterie under Navn af Regentindens Jægere skulle udtages; Omkostningerne paa dette Korps, vil hun selv udrede af sin Civilliste. Hun siger i Dekretet: at Borgerkrigen er den eneste Hindring for Spaniens Lykke, og at denne maa derfor qvæles med et Slag. Hun vil betragte dette Offer, som hun her giør, som et Exempel hvormed hun vil foregaae alle Patrioter, hvilke ville frembringe deres Gaver paa Fædrenelandets Altar. Endnu vigtigere er et andet Dekret, dateret den 8de October, af følgende Jndhold: For at afhielpe den store Skade, som det uforholdsmæssige Antal af Geistlige har tilføiet Staten og Kirken i den største Deel af Kongeriget, især da de Geistlige ere paa de øvrige Spaniers Bekostning befriede for Skatter, saa dekreterer jeg i min ophøiede Datters Navn, efter at have hørt mit Ministerial=Konseils Mening, at Ærkebiskopperne, Biskopperne og andre Prælater skulle til den Tidspunkt, da de Kortes have taget de fornødne Foroldsregler til Geistlighedens Reform, afholde sig fra alle Ordinationer i de høiere Grader; dog kunne Personer som allerede ere ordinerede til Diakoner og Under Diakoner, udnævnes til Presbyteriatet eller til Diakonatet o. s. v. Begge Dekreter have frembragt det gunstigste Jndtryk i Hovedstaden. Hr. Mendizabal har udarbeidet Budgett for 1836. Overalt skulle store Besparelser finde Sted. Den bedste Financier er den, som bedst forstaaer at spare. Dronningens Civilliste skal nedsættes fra 28 til 24 Millioner Realer; Regentindens fra 12 til 6, Jnfantinde Luises fra 2 til 1, og Jnfanten Don Francisco de Paulas til det Halve. Regentskabs=Konseilet maa lade sig nøie med 60,000 Realer istedetfor 120,000. Ambassaden i Paris skal nedsættes til et simpelt Gesandtskab, og saaledes kun koste 15,000 Piastre, istedetfor 50,000; Legations=Sekretairen skal tillige besørge en General-Konsuls Funktioner. Hr. Mendizabal ønsker, at rige Folk, som kunne tiene uden Gage, blive fornemmelig udvalgte til Statsembeder. – Den 9de ankom en nye Krigsminister, Greven af Almodovar, til Madrid; Borgerne bragte ham en Serenade Kl. 10 om Aftenen; han lod sig see paa Altanen og erklærede, at han vilde ganske holde sig til Hr. Mendizabals Program; Erklæringen blev optaget med stort Bifald. Dronningens Fødselsdag blev den 10de celebreret med almindelig Enthusiasme, hele Staden, blev om Aftenen illumineret; Theatrene vare overfyldte af Tilskuere, og patriotiske Hymner bleve afsungne i dem.